      R O M Â N I A

JUDEŢUL HUNEDOARA 

   MUNICIPIUL BRAD

      P R I M A R U L 
 Nr. 18/12077/25.01.2024
R E F E R A T  D E  A P R O B A R E
privind aprobarea asocierii Municipiul Brad  prin Consiliul Local al Municipiului Brad cu Județul Hunedoara prin Consiliul Judeţean Hunedoara,  pentru  
realizarea obiectivului de investiții de interes public județean și local
„Avram Iancu – Erou Martir al Națiunii Române” -
Monument de For Public
Având în vedere faptul că anul 2024 a fost declarat de către Parlamentul României, prin Legea nr. 223/2023, ca ''Anul Avram Iancu'', la aniversarea a 200 de ani de la nașterea Eroului Național Avram Iancu, Municipiul Brad intenționează marcarea așa cum se cuvine a personalității Crăișorului Munților – Avram Iancu.

Avram Iancu, Erou al Națiunii Române, este una dintre personalitățile marcante ale istoriei României și un neînfricat luptător pentru identitatea națională și drepturile românilor din Transilvania.
Astfel, s-au făcut demersuri pentru încheierea unui Acord de asociere între Municipiul Brad, prin Consiliul Local al Municipiului Brad și Județul Hunedoara, prin Consiliul Județean Hunedoara, în vederea edificării unui monument de for public al Eroului Național Avram Iancu care să fie amplasat în zona centrală a municipiului Brad.

Construirea acestui monument se va realiza cu respectarea prevederilor legale din domeniul urbanismului și construirii monumentelor de for public.

Realizarea statuii eroului național Avram Iancu va avea în vedere integrarea urbanistică în spaţiul propus cu toate elementele derivate din analiza spaţial-volumetrică, a percepţiei vizuale şi a funcţionalităţilor conexe,  să fie vizibilă şi reprezentativă,  inclusiv în perioada nocturnă .

De asemenea, se va ţine cont de raportul soluţie tehnică / deviz de execuţie (soclu + statuie), întrucât acesta va reprezenta un argument important în agreerea modelului după care va fi realizată statuia.

Acordul de asociere între cele două părți stabilește derularea acestei acțiuni comune, Județul Hunedoara, prin Consiliul Judeţean Hunedoara, exprimându-și acordul de principiu prin adresa nr. 1655/23.01.2023, înregistrată la Primăria Municipiului Brad sub nr. 15801/23.01.2024, urmând ca, ulterior, să adopte o hotărâre a Consiliului Județean în acest sens.

În contextul celor de mai sus am inițiat prezentul proiect de hotărâre prin care am propus aprobarea asocierii Municipiul Brad  prin Consiliul Local al Municipiului Brad cu Județul Hunedoara prin Consiliul Judeţean Hunedoara,  pentru  realizarea obiectivului de investiții de interes public județean și local „Avram Iancu – Erou Martir al Națiunii Române” - Monument de For Public și îl supun spre dezbatere și aprobare plenului Consiliului Local al Municipiului Brad în forma prezentată.
Am propus, de asemenea,  împuternicirea Primarul Municipiului Brad, ca, în numele și pentru Municipiul Brad, să semneze Acordul de asociere.
Invoc în susţinerea propunerii mele prevederile Legeii nr. 223/2023 pentru instituirea anului 2024 ca "Anul Avram Iancu", ale art. 35 alin. (1) din Legea nr. 273/2006 privind finanțele publice locale, cu modificările și completările ulterioare, ale art. 2, art. 4 lit. a) și art. 5 din Legea nr. 120/2006 a monumentelor de for public, cu modificările și completările ulterioare, ale art.129 alin. (1), alin. (2) lit. d) și lit. e), alin. (7) lit. d) și lit. j) și alin. (9) lit. a) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 privind  contenciosul administrativ, actualizată cu modificările și completările ulterioare.
P R I M A R

Florin CAZACU
